15/7/2025

**Προς όλους τους εφεσείοντες συναδέλφους**

Αγαπητοί συνάδελφοι.

Επικοινωνούμε σήμερα μαζί σας για να σας ενημερώσουμε ότι την Παρασκευή, 4 Ιουλίου 2025, έχει εκδικαστεί στο Εφετείο Λευκωσίας η Έφεση, την οποία στις αρχές 2022 καταθέσαμε εναντίον της Απόφασης του Δικαστηρίου Εργατικών Διαφορών, το οποίο τον Νοέμβριο 2021 είχε απορρίψει τις αιτήσεις μας ως Αγωγές αρ. 950/13, 152/14, 613/14 και 48/15 εναντίον του Ταμείου Προνοίας Προσωπικού Τραπέζης Κύπρου.

Με τις αγορεύσεις των δύο πλευρών, την 4/7/2025 ολοκληρώθηκε η διαδικασία εκδίκασης και το Εφετείο επεφύλαξε την Απόφαση του, την οποία θα μας κοινοποιήσει σε κατοπινότερο στάδιο, οπότε και θα επανέλθουμε για να σας ενημερώσουμε.

Έχοντας αναφέρει τα πιο πάνω καλούμε τους συναδέλφους να κάνουμε υπομονή για λίγο χρόνο ακόμη. Εδώ και 12 σχεδόν χρόνια αγωνιστήκαμε και ακόμη αγωνιζόμαστε με αποφασιστικότητα, υπομονή, επιμονή, πίστη και ελπίδα, απαιτώντας δικαίωση και αποκατάσταση της μεγάλης αδικίας που διαπράχθηκε σε βάρος μας το 2013.Ας μην δίνουμε, λοιπόν καμμία πίστη σε διαδόσεις κάποιων «καλοθελητών» που σπεύδουν να προκαταλάβουν την Απόφαση του Εφετείου. Η Επιτροπή Αγωγών θα σας ενημερώσει με σοβαρότητα και υπευθυνότητα μόλις υπάρξουν νεώτερες εξελίξεις.

Με την ευκαιρία ευχόμαστε σε σας και τις οικογένειες σας καλό καλοκαίρι.

Φιλικά,

Επιτροπή Αγωγών